ΕΓΓΡΑΦΗ ΕΠΙΤΥΧΟΝΤΩΝ ΦΟΙΤΗΤΩΝ ΑΚΑΔΗΜΑΪΚΟΥ ΕΤΟΥΣ 2019-2020 
Σύμφωνα με την από 18/9/2019 Ανακοίνωση του Υπουργείου Παιδείας και Θρησκευμάτων, η ηλεκτρονική εγγραφή των επιτυχόντων στις Πανελλαδικές εξετάσεις 2019 ξεκίνησε στις 18.09.2019 και θα ολοκληρωθεί στις 27.09.2019 στην ηλεκτρονική βάση του Υπουργείου  https://eregister.it.minedu.gov.gr . Το πλήρες κείμενο του Δελτίου Τύπου του Υπουργείου Παιδείας και Θρησκευμάτων.
Μετά την αποστολή από το Υπουργείο, των πινάκων των εγγεγραμμένων πρωτοετών φοιτητών ακαδημαϊκού έτους 2019-2020, το Πανεπιστήμιο Πατρών θα ανακοινώσει στον διαδικτυακό τόπο του Ιδρύματος (www.upatras.gr) τις ημερομηνίες κατά τις οποίες οι πρωτοετείς φοιτητές θα πρέπει να εισέρχονται στην ηλεκτρονική πλατφόρμα του Ψηφιακού Άλματος (eggrafes.upatras.gr) προκειμένου να συμπληρώνουν τα απαραίτητα στοιχεία εγγραφής τους για να λάβουν πιστοποιητικό εγγραφής και κωδικούς πρόσβασης στις τηλεματικές υπηρεσίες του Ιδρύματος.

Τα απαραίτητα δικαιολογητικά και οι προθεσμίες των εγγραφών για τους εισακτέους του ακαδημαϊκού έτους 2019-2020 στο Πανεπιστήμιο Πατρών καθορίζονται με απόφαση του Υπουργείου Παιδείας και Θρησκευμάτων που αναμένεται να ανακοινωθεί και θα αναρτηθεί στον παρόντα διαδικτυακό τόπο.

Εν αναμονή της σχετικής εγκυκλίου του Υπουργείου, οι ενδιαφερόμενοι μπορούν να αναζητήσουν σχετικές πληροφορίες όπως αυτές είχαν ανακοινωθεί και ίσχυσαν για το ακαδημαϊκό έτος 2018-2019 στους συνδέσμους: http://www.upatras.gr/el/node/1226 και http://www.upatras.gr/el/node/4712
ΕΓΓΡΑΦΕΣ ΤΩΝ ΕΙΣΑΓΟΜΕΝΩΝ ΜΕ ΤΗΝ ΕΙΔΙΚΗ ΚΑΤΗΓΟΡΙΑ ΤΩΝ ΑΛΛΟΔΑΠΩΝ-ΑΛΛΟΓΕΝΩΝ ΑΠΟΦΟΙΤΩΝ ΛΥΚΕΙΩΝ ΕΚΤΟΣ Ε.Ε. ΚΑΙ ΑΠΟΦΟΙΤΩΝ ΛΥΚΕΙΩΝ Ή ΑΝΤΙΣΤΟΙΧΩΝ ΣΧΟΛΕΙΩΝ ΚΡΑΤΩΝ-ΜΕΛΩΝ ΤΗΣ Ε.Ε.
Ορίζεται προθεσμία εγγραφής των εν λόγω υποψηφίων το χρονικό διάστημα από τη Δευτέρα 23 Σεπτεμβρίου έως και τη Δευτέρα 30 Σεπτεμβρίου 2019.
Επισημαίνεται ότι για τους συγκεκριμένους υποψηφίους δεν εφαρμόζεται η διαδικασία ηλεκτρονικής εγγραφής.
